Cuneiform Tablet VS 26 109 (VAT 13535)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
ša-ar-ni-kà-at ù šál-ma-a-šur i-na lu-ḫu-sá-tí-a iṣ-bu-tù-ni-a-tí-ma um-ma ša-ar-ni-ga-at-ma a-na ša-lim-a-šur-ma mì-šu-um É.GAL-lam₅ ta-al-pu-ta-ma ra-bi-ṣa-am a-na É-tí-a ta-ar-de₈-am 18 GÍN KÙ.BABBAR {d}UTU-ta-ak-la-ku ḫa-bu-lam um-ma ša-ar-ni-ga-at-ma a-na šál-ma-a-šur-ma 18 GÍN KÙ.BABBAR dí-na-ma wa-ar-dí ù am-tám ta-ru {d}UTU-ta-ak-lá-ku ni-iš-ta-na-a-al-ma um-ma né-nu-ma KÙ.BABBAR 18 GÍN ḫa-bu-la-tí um-ma šu-ut-ma 10 8 GÍN KÙ.BABBAR ke-na ḫa-bu-lá-ku ù GÉME e-zi-ib šál-ma-a-šur GÉME ú-lá i-dí-šum 18 GÍN KÙ.BABBAR ḫu-bu-ul {d}UTU-ta-ak-lá-ku la iq-bi-ma GÉME ú-šé-ṣí a-na a-wa-tim a-ni-a-tim kà-ru-um ḫu-ra-ma i-dí-ni-a-tí-ma IGI GÍR ša a-šur ṭup-pá-am ší-bu-tí-ni ni-dí-in IGI a-šur-SIPA DUMU i-dí-da IGI ku-bi₄-na-da IGI da-da-a a-šur-SIPA DUMU ki-sí-ma-nim pì-lá-aḫ-a-šur ù e-ra-dí ta-pá-ú-ni a-wi-lu GÍR ša a-šur iṣ-bu-tù-ma ša-sú-ḫu a-ta ma-lá-kà ṭup-pu-um a-ni-um ša ší-bu-tí-šu-nu me-eḫ-ru-um